От бога родила
Българска народна песен

chitanka.info

Я изгрей, изгрей, месечко,

месечко светлогрейничко,

ти като грееш високо,

високо още широко,

грееш ли вредом селата,

селата и градищата?

Я нагрей гора зелена,

сред гора има манастир,

сред манастира килия,

в килия Света Мария.

Тя е от Бога родила

мъжка е рожба добила,

три дни навън не излезе,

на четвъртия излезе.

С златен се ръжен подпира,

златно корито изнася,

пелени бели простира.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.